Kararhynchus

Kararhynchus er en slekt av utdødde biller med litt usikker systematisk plassering.

Utseende 
Ganske små (ca. 2 millimeter) biller. De hadde en forlenget snute og er derfor gjerne blitt plassert sammen med snutebillene. Kroppen var noe flat og med tynt hudpanser (lite sklerotisert), ingen hår er synlige på fossilene. Hodet hadde nokså store, utstående fasettøyne. Antennene var nokså kraftige, middels lange, 11-leddete, ikke knebøyde, ytterst med en en-leddet, spoleformet klubbe. Dekkvingene hadde fine lengdefurer.

Historie 
Gruppen er kjent fra jura (165-155 millioner år før nåtid) fra Kasakhstan.

Systematisk inndeling 
Gruppens systematiske plassering er ganske uklar. Legalov (2012) plasserte den som nærtstående til snutebillene i gruppen Curculioniformia.

 Ordenen biller, Coleoptera
 Underordenen Archostemata (eventuelt Polyphaga)
 Familien Obrieniidae Zherikhin & Gratshev, 1993
 Underfamilien Kararhynchinae Zherikhin & Gratshev, 1993
 Stammen Kararhynchini Zherikhin & Gratshev, 1993
 Slekten Kararhynchus Zherikhin & Gratshev, 1993 - tre arter fra jura
 Kararhynchus gratshevi Legalov, 2012
 Kararhynchus jurassicus Legalov, 2012
 Kararhynchus occiduus Zherikhin & Gratshev, 1993

Referanser

Eksterne lenker 
 Kararhynchus på Fossilworks  
 

Archostemata
Fossile insekter
Biller formelt beskrevet i 1993